अपने सदारती भाशन च एन.डी जम्वाल होरें आक्खेआ जे सम्मेलन हर चाल्ली कन्नै कामयाब रेहा। उनें आक्खेआ जे पेपरें दा कैन्वस मता हा जिस करियै लेख मते लम्मे होई गे। लोक संस्कृति बड़ा बशाल विशे ऐ। डॉ. जितेन्द्र उधमपुरी हुंदा बचार हा जे इस चाल्ली दे सम्मेलनें कन्नै लोकें दी जानकारी च बाद्धा हुंदा ऐ। दर्शन दर्शी होरें आक्खेआ जे दौं लेखें दा सरबंध उधमपुर कन्नै हा ते त्रिआ बड़ा विस्तृत हा।